title: A Bizottság 2013/8/EU irányelve ( 2013. február 26. ) a kerekes mezőgazdasági vagy erdészeti traktorok egyes alkatrészeiről és jellemzőiről szóló 2009/144/EK európai parlamenti és tanácsi irányelvnek a műszaki rendelkezései kiigazítása céljából való módosításáról  EGT-vonatkozású szöveg

text:
               28.2.2013

               HU

               Az Európai Unió Hivatalos Lapja

               L 56/8

         A BIZOTTSÁG 2013/8/EU IRÁNYELVE
   (2013. február 26.)
   a kerekes mezőgazdasági vagy erdészeti traktorok egyes alkatrészeiről és jellemzőiről szóló 2009/144/EK európai parlamenti és tanácsi irányelvnek a műszaki rendelkezései kiigazítása céljából való módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági vagy erdészeti traktorok, azok pótkocsijainak és cserélhető vontatott munkagépeinek, beleértve ezek rendszereit is, továbbá alkatrészeinek és önálló műszaki egységeinek típusjóváhagyásáról, valamint a 74/150/EGK irányelv hatályon kívül helyezéséről szóló, 2003. május 26-i 2003/37/EK európai parlamenti és tanácsi irányelvre (1) és különösen annak 19. cikke (1) bekezdésének b) pontjára,
   mivel:

               (1)

               A 2009/144/EK európai parlamenti és tanácsi irányelv (2) IV. melléklete általános rendelkezéseket és követelményeket állapít meg a traktorok és vontatmányok közötti mechanikus kapcsolókra, valamint a kapcsolási pontra ható függőleges terhelésre vonatkozóan.

               (2)

               Az elmúlt években újfajta kapcsolók kerültek forgalomba az Unióban, amelyek nemzeti jóváhagyása jelenleg folyik az ISO-szabványok alapján. Ezek az elfordulásgátló vonókengyelek (ISO 6489-5:2011), a vonógömbök (ISO 24347:2005) és a vonócsapok (ISO 6489-4:2004).

               (3)

               A kialakult piaci helyzetet figyelembe véve az esetleges biztonsági és gazdasági hatások minimalizálása érdekében, valamint azért, hogy az említett kapcsolók EK-típusjóváhagyást kaphassanak, az érintett kapcsolókat és a megfelelő ISO-szabványokat fel kell venni a 2009/144/EK irányelvbe.

               (4)

               A 2009/144/EK irányelvet ezért ennek megfelelően módosítani kell.

               (5)

               Az ezen irányelvben foglalt rendelkezések összhangban vannak a 2003/37/EK irányelv 20. cikke (1) bekezdésének értelmében létrehozott bizottság véleményével,

         ELFOGADTA EZT AZ IRÁNYELVET:
   1. cikk
   A 2009/144/EK irányelv IV. melléklete ezen irányelv melléklete szerint módosul.
   2. cikk
   (1)   A tagállamok legkésőbb 2014. április 1-jéig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul eljuttatják a Bizottsághoz.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2013. február 26-án.

            a Bizottság részéről

            az elnök

         José Manuel BARROSO

      (1)  HL L 171., 2003.7.9., 1. o.

      (2)  HL L 27., 2010.1.30., 33. o.

      MELLÉKLET
      A 2009/144/EK irányelv IV. melléklete a következőképpen módosul:

                  1.

                  Az 1.1. pont helyébe a következő szöveg lép:
                  1.1.   „Mechanikus kapcsoló a traktor és a vontatmány között«: olyan alkatrészek, amelyeket a traktorra és a vontatmányra azért szerelnek fel, hogy mechanikus kapcsolatot hozzanak létre a két járműegység között.
                  Ezen irányelv csak a traktorok mechanikus kapcsolóinak alkatrészeire vonatkozik.
                  A traktorok mechanikus kapcsolói között a következő alaptípusok különböztethetők meg:

                              —

                              vonókengyel (lásd az 1. függelék 1. és 2. ábráját),

                              —

                              elfordulásgátló vonókengyel (lásd az 1. függelék 1d. ábráját),

                              —

                              vonóhorog (lásd az ISO 6489-1:2001 szabvány »Kapcsolószerkezet méretei« című 1. ábráját),

                              —

                              traktorvonórúd (lásd az 1. függelék 3. ábráját),

                              —

                              vonógömb (lásd az 1. függelék 4. ábráját),

                              —

                              vonócsap (lásd az 1. függelék 5. ábráját).”

                  2.

                  A 2.7. pont helyébe a következő szöveg lép:
                  2.7.   A befogópofának legalább 90°-os szögben lehetővé kell tennie a vonógyűrűk axiális elfordulását a kapcsolószerkezet hosszanti tengelye körül jobbra vagy balra, 30–150 Nm közötti, rögzített fékezési nyomatékkal.
                  A vonóhorognak, az elfordulásgátló vonókengyelnek, a vonógömbnek és a vonócsapnak legalább 20°-os szögben lehetővé kell tennie a vonórúdgyűrű axiális elfordulását a kapcsoló hosszanti tengelye körül jobbra vagy balra.”

                  3.

                  A 3.1. pont helyébe a következő szöveg lép:
                  „3.1.   Méretek

                  A traktorok mechanikus kapcsolószerkezeteinek meg kell felelniük az 1. függelék 1–5. ábrája és 1. táblázata szerinti méreteknek.”

                  4.

                  A 3.3.1. pont helyébe a következő szöveg lép:

                              „3.3.1.

                              A legnagyobb statikus függőleges terhelést a gyártó határozza meg. A terhelés azonban nem haladhatja meg a 3 000 kg-ot, a vonógömböt kivéve, amelynek esetében a megengedett legnagyobb terhelés 4 000 kg.”

                  5.

                  A 3.4.1. pont a következő mondattal egészül ki:
                  „Az mt, mlt, ma és mla tömegek kg-ban vannak megadva.”

                  6.

                  A 4.2. pont helyébe a következő szöveg lép:
                  4.2.   A mechanikus kapcsoló valamennyi típusa esetében a kérelemhez csatolni kell az alábbi dokumentumokat és adatokat:

                              —

                              a kapcsolókészülék méretarányos rajzai (három példányban). E rajzokon különösen fontos részletesen feltüntetni az előírt méreteket, valamint megadni a készülék szerelési méreteit,

                              —

                              rövid műszaki leírás a kapcsolókészülékről, amely meghatározza a konstrukció típusát és a felhasznált anyagot,

                              —

                              nyilatkozat a 2. függelékben a dinamikus vizsgálathoz megállapított D értékéről vagy a 3. függelékben a statikus vizsgálathoz megállapított, a pótkocsi műszakilag megengedhető legnagyobb terhelt tömege másfélszeresének megfelelő T (tonnában megadott vontatható tömeg) értékéről, valamint a kapcsolási pontra ható (kg-ban megadott) S legnagyobb függőleges terhelésről,

                              —

                              egy vagy több mintakészülék, a műszaki szolgálat igénye szerint.”

                  7.

                  Az 5.1.3. és 5.1.4. pont helyébe a következő szöveg lép:

                              „5.1.3.

                              ha a szilárdság ellenőrzése a 2. függelék szerint történik (dinamikus vizsgálat):
                              D megengedett értéke (kN-ban),
                              S statikus függőleges terhelés értéke (kg-ban);

                              5.1.4.

                              ha a szilárdság ellenőrzése a 3. függelék szerint történik (statikus vizsgálat):
                              a T vontatható tömeg (tonnában) és a kapcsolási pontra ható S függőleges terhelés (kg-ban).”

                  8.

                  A 6. pont helyébe a következő szöveg lép:
                  „6.   HASZNÁLATI UTASÍTÁS
                  Minden mechanikus kapcsolókészülékhez mellékelni kell a gyártó használati utasítását. Ezen utasításnak tartalmaznia kell az EK-alkatrész-típusjóváhagyás számát, valamint a kapcsolón elvégzett vizsgálattól függően a D (kN) vagy T (tonna) értékét.”

                  9.

                  Az 1. függelék a következőképpen módosul:

                              a)

                              a függelék az 1c. ábra után a következő 1d. ábrával és 1. táblázattal egészül ki:
                              „1d.   ábra

                                 Elfordulásgátló vonókengyel (az ISO 6489-5:2011 szabvány szerint)

                                 1.   táblázat

                                 Pótkocsik és munkagépek vonókengyeleinek alakja és mérete

                                             Függőleges terhelés

                                          S
                                          kg

                                             D értéke

                                          D
                                          kN

                                             Alak

                                             Méret

                                          mm

                                          D
                                          ±0,5

                                          a
                                          min.

                                          b
                                          min.

                                          ≤ 1 000

                                          ≤ 35

                                          w

                                          18

                                          50

                                          40

                                          ≤ 2 000

                                          ≤ 90

                                          x

                                          28

                                          70

                                          55

                                          ≤ 3 000

                                          ≤ 120

                                          y

                                          43

                                          100

                                          80

                                          ≤ 3 000

                                          ≤ 120

                                          z

                                          50

                                          110

                                          95”

                              b)

                              a függelék a következő 4. és 5. ábrával egészül ki:
                              „4.   ábra

                                 Vonógömb (az ISO 24347:2005 szabvány szerint)

                                 5.   ábra

                                 Vonócsap (az ISO 6489-4:2004 szabvány szerint)

                                             ”

                  10.

                  A 2. függelék a következőképpen módosul:

                              a)

                              a 2. pontban az ötödik és hatodik bekezdés helyébe a következő szöveg lép:
                              „A nyomvonalra merőleges, függőleges erőösszetevőket az S statikus, függőleges terhelés (kg) fejezi ki.
                              Az MT és MR műszakilag megengedett tömeget a gyártó adja meg.”

                              b)

                              a 3.2. pont helyébe a következő szöveg lép:
                              „3.2.   Vizsgálati erők
                              A vizsgálati erő geometriai értelemben a vízszintes és függőleges vizsgálati összetevőkből áll az alábbiak szerint:

                              ahol:

                                  váltakozó erő esetében,
                              vagy

                                  növekvő erő (húzás vagy nyomás) esetében,

                                  (kN-ban kifejezve)

                                          S

                                          =

                                          statikus vonórúdterhelés (nyomvonalra merőleges terhelés, kg-ban kifejezve).”

                  11.

                  A 3. függelék 1.5. pontjának helyébe a következő szöveg lép:
                  1.5.   Az 1.4.2. pontban leírt vizsgálat előtt el kell végezni egy másik vizsgálatot is, amelynek során a gyártó által ajánlott (daN-ban kifejezett, g · S/10-nek megfelelő) legnagyobb megengedett függőleges erő háromszorosának megfelelő terhelést kell a kapcsolókészülék vonatkoztatási középpontjára kifejteni, 500 daN kiindulási terheléssel kezdve fokozatosan fölfelé haladva.
                  A vizsgálat során a kapcsolókészülék alakváltozása nem lehet nagyobb, mint a fellépő legnagyobb rugalmas alakváltozás 10 %-a.
                  Ennek ellenőrzését a (daN-ban kifejezett, g · S/10-nek megfelelő) függőleges erő megszüntetése és az 500 daN kiindulási terhelés visszaállítása után kell elvégezni.”

                  12.

                  A 4. függelék az alábbi példával egészül ki:
                  „Példa az EK-típusjóváhagyási jelre

                  A fenti EK-alkatrész-típusjóváhagyási jelet viselő kapcsolókészülékre az EK-alkatrész-típusjóváhagyást Németországban (e1) adták meg a 38-363 számon, és azon statikus szilárdságvizsgálatot (S) végeztek.”

                  13.

                  Az 5. függelék a következőképpen módosul:

                              a)

                              a cím helyébe a következő szöveg lép:
                              „ÉRTESÍTÉS MEGHATÁROZOTT KAPCSOLÓKÉSZÜLÉK (VONÓKENGYEL, ELFORDULÁSGÁTLÓ VONÓKENGYEL, VONÓHOROG, TRAKTORVONÓRÚD, VONÓGÖMB VAGY VONÓCSAP) SZILÁRDSÁGA, MÉRETEI ÉS A KAPCSOLÁSI PONTRA HATÓ FÜGGŐLEGES TERHELÉS TEKINTETÉBEN TÖRTÉNŐ EK-ALKATRÉSZTÍPUSJÓVÁHAGYÁSÁNAK MEGADÁSÁRÓL, ELUTASÍTÁSÁRÓL, VISSZAVONÁSÁRÓL VAGY KITERJESZTÉSÉRŐL”

                              b)

                              a 2. pont helyébe a következő szöveg lép:
                              2.   A kapcsolókészülék típusa (vonókengyel, elfordulásgátló vonókengyel, vonóhorog, traktorvonórúd, vonógömb vagy vonócsap) (2)”

                              c)

                              az 5.1. és 5.2. pont helyébe a következő szöveg lép:
                              „5.1.   Dinamikus vizsgálat:

                              D értéke:
                              … (kN)
                              függőleges terhelés a kapcsolási ponton (S):
                              … (kg)
                              5.2.   Statikus vizsgálat:

                              T vontatható tömeg:
                              … (tonna)
                              függőleges terhelés a kapcsolási ponton (S):
                              … (kg)”

                  14.

                  A 7. függelék 9. pontja helyébe a következő szöveg lép:
                  9.   Megengedett függőleges statikus terhelés a kapcsolási ponton:
                  … (kg)”


title: Az Európai Parlament és a Tanács 97/54/EK irányelve (1997. szeptember 23.) a 74/150/EGK, 74/151/EGK, 74/152/EGK, 74/346/EGK, 74/347/EGK, 75/321/EGK, 75/322/EGK, 76/432/EGK, 76/763/EGK, 77/311/EGK, 77/537/EGK, 78/764/EGK, 78/933/EGK, 79/532/EGK, 79/533/EGK, 80/720/EGK, 86/297/EGK, 86/415/EGK és 89/173/EGK tanácsi irányelvnek a kerekes mezőgazdasági vagy erdészeti traktorok legnagyobb tervezési sebessége tekintetében történő módosításáról

text:
Fontos jogi nyilatkozat

|

31997L0054

Hivatalos Lap L 277 , 10/10/1997 o. 0024 - 0025

		Az Európai Parlament és a Tanács 97/54/EK irányelve(1997. szeptember 23.)a 74/150/EGK, 74/151/EGK, 74/152/EGK, 74/346/EGK, 74/347/EGK, 75/321/EGK, 75/322/EGK, 76/432/EGK, 76/763/EGK, 77/311/EGK, 77/537/EGK, 78/764/EGK, 78/933/EGK, 79/532/EGK, 79/533/EGK, 80/720/EGK, 86/297/EGK, 86/415/EGK és 89/173/EGK tanácsi irányelvnek a kerekes mezőgazdasági vagy erdészeti traktorok legnagyobb tervezési sebessége tekintetében történő módosításárólAZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 100a. cikkére,tekintettel a Bizottság javaslatára [1],tekintettel a Gazdasági és Szociális Bizottság véleményére [2],a Szerződés 189b. cikkében megállapított eljárásnak megfelelően [3],mivel a kerekes mezőgazdasági vagy erdészeti traktorok típusjóváhagyására vonatkozó tagállami jogszabályok közelítéséről szóló, 1974. március 4-i 74/150/EGK tanácsi irányelv [4] hatálya jelenleg azon traktorokra korlátozódik, amelyeknek legnagyobb tervezési sebessége 6 és 30 km/h között van;mivel napjainkban a 30 km/h legnagyobb tervezési sebességet számos traktor túllépi; mivel ezért szükség van a 74/150/EGK irányelv és az e járművekre vonatkozó EK-típusjóváhagyást szabályozó egyedi irányelvek módosítására, az eljárás mind kevesebb járműre történő alkalmazásának elkerülése érdekében;mivel a 74/151/EGK [5], 74/152/EGK [6], 74/346/EGK [7], 74/347/EGK [8], 75/321/EGK [9], 75/322/EGK [10], 76/432/EGK [11], 76/763/EGK [12], 77/311/EGK [13], 77/537/EGK [14], 78/764/EGK [15], 78/933/EGK [16], 79/532/EGK [17], 79/533/EGK [18], 80/720/EGK [19], 86/297/EGK [20], 86/415/EGK [21] és 89/173/EGK [22] külön irányelv hatálya a legnagyobb tervezési sebesség alapján került meghatározásra; mivel a felsorolt irányelveket a 74/150/EGK irányelv 12. cikkében megállapított eljárás keretében módosítani szükséges, a mind kevesebb járműre történő alkalmazásuk elkerülése érdekében;mivel ajánlatos a tervezési sebességet 30 km/h-ról 40 km/h-ra növelni;mivel a 74/150/EGK irányelv és bizonyos további egyedi irányelvek hatályának meghatározásánál alkalmazott legnagyobb tervezési sebesség növelése megköveteli a kerekes mezőgazdasági vagy erdészeti traktorok fékberendezéseire vonatkozó tagállami jogszabályok közelítéséről szóló, 1976. április 6-i 76/432/EGK tanácsi irányelv [23] módosítását; mivel az említett módosítás, amely önálló jogszabályként készült el, nem léphet hatályba ezen irányelvet követően;mivel szükséges az összes biztonsági szempont – például a biztonsági övek beszerelése – helyesbítése és összehangolása;mivel a traktorok által okozott környezetszennyezést közösségi jogszabályokkal kell szabályozni,ELFOGADTA EZT AZ IRÁNYELVET:1. cikkA "30 km/h" kifejezés helyébe a "40 km/h" kifejezés lép:- a 74/150/EGK, 74/151/EGK, 74/152/EGK, 74/346/EGK, 74/347/EGK, 75/321/EGK, 75/322/EGK, 76/432/EGK, 76/763/EGK, 77/311/EGK, 77/537/EGK, 78/933/EGK, 79/532/EGK, 79/533/EGK, 80/720/EGK, 86/297/EGK, 86/415/EGK és 89/173/EGK irányelv 1. cikkének (2) bekezdésében,- a 78/764/EGK irányelv 9. cikkének (2) bekezdésében, valamint- a 74/152/EGK irányelv mellékletének 1.5. pontjában.2. cikkA tagállamok elfogadják és kihirdetik azokat a rendelkezéseket, amelyek szükségesek ahhoz, hogy ennek az irányelvnek legkésőbb 1998. szeptember 23-ig megfeleljenek. Erről haladéktalanul tájékoztatják a Bizottságot. E rendelkezéseket 1998. szeptember 23-tól alkalmazzák.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.3. cikkEz az irányelv az Európai Közösségek Hivatalos Lapjában való kihirdetését követő 20. napon lép hatályba.4. cikkEnnek az irányelvnek a tagállamok a címzettjei.Kelt Brüsszelben, 1997. szeptember 23-án.az Európai Parlament részérőlaz elnökJ. M. Gil-Roblesa Tanács részérőlaz elnökF. Boden[1] HL C 186., 1996.6.26., 11. o.[2] HL C 56., 1997.2.24., 74. o.[3] Az Európai Parlament 1996. december 10-i véleménye (HL C 20., 1997.1.20., 25. o.), a Tanács 1997. március 13-i közös álláspontja (HL C 157., 1997.5.24., 1. o.) és az Európai Parlament 1997. július 16-i határozata (HL C 286., 1997.9.22.). A Tanács 1997. július 29-i határozata.[4] HL L 84., 1974.3.28., 10. o. A legutóbb az 1994. évi csatlakozási okmánnyal módosított irányelv.[5] HL L 84., 1974.3.28., 25. o.[6] HL L 84., 1974.3.28., 33. o.[7] HL L 191., 1974.7.15., 1. o.[8] HL L 191., 1974.7.15., 5. o.[9] HL L 147., 1975.6.9., 24. o.[10] HL L 147., 1975.6.9., 28. o.[11] HL L 122., 1976.5.8., 1. o.[12] HL L 262., 1976.9.27., 135. o.[13] HL L 105., 1977.4.28., 1. o.[14] HL L 220., 1977.8.29., 38. o.[15] HL L 255., 1978.9.18., 1. o.[16] HL L 325., 1978.11.20., 16. o.[17] HL L 145., 1979.6.13., 16. o.[18] HL L 145., 1979.6.13., 20. o.[19] HL L 194., 1980.7.28., 1. o.[20] HL L 186., 1986.7.8., 19. o.[21] HL L 240., 1986.8.26., 1. o.[22] HL L 67., 1989.3.10., 1. o.[23] HL L 122., 1976.5.8., 1. o. A legutóbb a 96/63/EK irányelvvel (HL L 253., 1996.5.10., 13. o.) módosított irányelv.--------------------------------------------------


title: A Bizottság 2012/2/EU irányelve ( 2012. február 9. ) a 98/8/EK európai parlamenti és tanácsi irányelv I. mellékletének a réz(II)-oxid, a réz(II)-hidroxid és a bázikus rézkarbonát hatóanyagként való felvétele céljából történő módosításáról  EGT-vonatkozású szöveg

text:
               10.2.2012

               HU

               Az Európai Unió Hivatalos Lapja

               L 37/60

         A BIZOTTSÁG 2012/2/EU IRÁNYELVE
   (2012. február 9.)
   a 98/8/EK európai parlamenti és tanácsi irányelv I. mellékletének a réz(II)-oxid, a réz(II)-hidroxid és a bázikus rézkarbonát hatóanyagként való felvétele céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelvre (1) és különösen annak 16. cikke (2) bekezdésének második albekezdésére,
   mivel:

               (1)

               A biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról szóló, 2007. december 4-i 1451/2007/EK bizottsági rendelet (2) megállapítja azon hatóanyagok jegyzékét, amelyeket a 98/8/EK irányelv I., IA., illetőleg IB. mellékletébe való felvételük lehetősége szempontjából meg kell vizsgálni. E jegyzékben az említett irányelv V. melléklete szerinti 8. terméktípusban, azaz a faanyagvédő szerekben történő felhasználás vonatkozásában szerepel a réz(II)-oxid, a réz(II)-hidroxid és a bázikus rézkarbonát.

               (2)

               Az 1451/2007/EK rendelet alapján és a 98/8/EK irányelv 11. cikkének (2) bekezdésével összhangban megtörtént a réz(II)-oxid, a réz(II)-hidroxid és a bázikus rézkarbonát értékelése a 8. terméktípusban történő felhasználás vonatkozásában.

               (3)

               A tárgyban Franciaországot jelölték ki referens tagállamnak, amely az 1451/2007/EK rendelet 14. cikke (4) és (6) bekezdésének megfelelően a réz(II)-oxidra vonatkozóan 2007. május 10-én, a réz(II)-hidroxidra vonatkozóan 2008. február 19-én, a bázikus rézkarbonátra vonatkozóan pedig 2007. május 10-én és 2008. február 19-én benyújtotta a Bizottságnak az illetékes hatóság jelentését és egy kapcsolódó ajánlást.

               (4)

               A tagállamok és a Bizottság megvizsgálták az illetékes hatóság jelentéseit. Az 1451/2007/EK rendelet 15. cikkének (4) bekezdésével összhangban a Biocid Termékek Állandó Bizottsága 2011. szeptember 22-én értékelő jelentésben foglalta össze a vizsgálat eredményeit.

               (5)

               Az elvégzett értékelésekből kitűnik, hogy a faanyagvédő szerként felhasznált, réz(II)-oxidot, réz(II)-hidroxidot vagy bázikus rézkarbonátot tartalmazó biocid termékek várhatóan eleget tesznek a 98/8/EK irányelv 5. cikkében megfogalmazott követelményeknek. Ennek megfelelően indokolt a réz(II)-oxidot, a réz(II)-hidroxidot és a bázikus rézkarbonátot felvenni az említett irányelv I. mellékletébe.

               (6)

               Uniós szinten nem került sor az összes lehetséges felhasználási mód értékelésére. Ezért helyénvaló előírni, hogy a tagállamok értékeljék azokat a felhasználási vagy expozíciós körülményeket, valamint a környezeti elemeket és a népességcsoportokat érintő azon kockázatokat, amelyek nem szerepeltek reprezentatív módon az uniós szintű kockázatértékelésben, továbbá a termékengedély megadásakor biztosítsák megfelelő intézkedések végrehajtását, illetve meghatározott feltételek előírását a megállapított kockázatok elfogadható szintre való csökkentése érdekében.

               (7)

               Az emberi egészség vonatkozásában megállapított kockázatokra való tekintettel indokolt előírni, hogy az ipari felhasználásra engedélyezett, réz(II)-oxidot, réz(II)-hidroxidot vagy bázikus rézkarbonátot tartalmazó termékekre vonatkozóan biztonságos munkafolyamatok legyenek meghatározva, és ezeket a termékeket megfelelő egyéni védőeszközökkel kelljen használni, kivéve, ha a termék engedélyezése iránti kérelemben bizonyítható, hogy az ipari felhasználókat érintő kockázatok más módon is elfogadható szintre csökkenthetők.

               (8)

               A réz(II)-hidroxid és a bázikus rézkarbonát esetében a merítéses alkalmazás vizsgálatára is sor került, és megállapítást nyert, hogy az emberi egészség vonatkozásában megállapított kockázatokra való tekintettel ezen alkalmazás nem engedélyezhető, hacsak a benyújtott adatok nem bizonyítják, hogy a termék – szükség esetén a megfelelő kockázatcsökkentő intézkedések megtételével – megfelel az 5. cikk és a VI. melléklet követelményeinek. A réz(II)-oxid tekintetében nem került sor a merítéses alkalmazás vizsgálatára, a (6) preambulumbekezdésben említett követelménynek megfelelően pedig mindaddig nem engedélyezhető ezen termékek ilyen jellegű alkalmazása, amíg az engedélyt kiállító tagállam azt meg nem vizsgálja.

               (9)

               Elfogadhatatlan mértékű környezeti kockázatot állapítottak meg a réz(II)-oxiddal, réz(II)-hidroxiddal vagy bázikus rézkarbonáttal kezelt, és vízközeli vagy víz feletti, kültéri építményekhez felhasznált faanyag esetében (az OECD meghatározása szerinti 3. felhasználási osztály, a „híd” forgatókönyv szerint (3)). Szintén elfogadhatatlan mértékű környezeti kockázatot állapítottak meg a bázikus rézkarbonát és a réz(II)-oxid vonatkozásában az édesvízzel folyamatosan érintkező faanyagra való alkalmazásukat illetően (az OECD meghatározása szerinti 4b. felhasználási osztály). Ezért indokolt előírni, hogy a termékek ne legyenek engedélyezhetők az említett módon felhasználandó faanyagok kezelésére, kivéve, ha a benyújtott adatok azt bizonyítják, hogy a termék – szükség esetén a megfelelő kockázatcsökkentő intézkedések megtételével – megfelel a 98/8/EK irányelv 5. cikkében és VI. mellékletében foglalt követelményeknek. A réz(II)-hidroxid tekintetében nem került sor az édesvízzel érintkező faanyagok kezelésének vizsgálatára, a fenti (6) preambulumbekezdésben említett követelménynek megfelelően pedig mindaddig nem engedélyezhető ezen termékek ilyen jellegű alkalmazása, amíg az engedélyt kiállító tagállam azt meg nem vizsgálja.

               (10)

               A vízi környezet és a talaj vonatkozásában megállapított kockázatokra való tekintettel indokolt előírni, hogy a frissen kezelt faanyagot a kezelést követően fedett helyen vagy folyadékot át nem eresztő, szilárd aljzatú helyen – illetve mindkét feltételnek megfelelő helyen – kell tárolni, valamint hogy a faanyagvédőként használt, réz(II)-oxidot, réz(II)-hidroxidot vagy bázikus rézkarbonátot tartalmazó termékek alkalmazása során kiszivárgott szerfelesleget újrafelhasználás vagy ártalmatlanítás céljából össze kell gyűjteni.

               (11)

               Ezen irányelv előírásait indokolt valamennyi tagállamban egyidejűleg alkalmazni, mivel így biztosítható a réz(II)-oxid, réz(II)-hidroxid vagy bázikus rézkarbonát hatóanyagot tartalmazó biocid termékekkel kapcsolatos egyenlő bánásmód az uniós piacon, és általában véve így segíthető elő a biocid termékek piacának megfelelő működése is.

               (12)

               Egy adott hatóanyagnak a 98/8/EK irányelv I. mellékletébe való felvételét megelőzően célszerű elegendő időt hagyni arra, hogy a tagállamok és az érdekelt felek felkészülhessenek a felvételből fakadó új követelmények teljesítésére; ezzel egyúttal az is biztosítható, hogy a dokumentációt benyújtó kérelmezők teljes mértékben kihasználhassák azt a tízéves adatvédelmi időszakot, amely a 98/8/EK irányelv 12. cikke (1) bekezdése c) pontjának ii. alpontja alapján a felvétel napjával veszi kezdetét.

               (13)

               A felvételt követően indokolt elegendő időt hagyni arra, hogy a tagállamok végrehajtsák a 98/8/EK irányelv 16. cikkének (3) bekezdésében foglalt rendelkezéseket.

               (14)

               A 98/8/EK irányelvet ezért ennek megfelelően módosítani kell.

               (15)

               Az ezen irányelvben előírt intézkedések összhangban vannak a Biocid Termékek Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   A 98/8/EK irányelv I. melléklete ezen irányelv mellékletének megfelelően módosul.
   2. cikk
   1.   A tagállamok legkésőbb 2013. január 31-ig elfogadják és kihirdetik az ezen irányelvnek való megfeleléshez szükséges törvényi, rendeleti és közigazgatási rendelkezéseket.
   A tagállamok ezeket a rendelkezéseket 2014. február 1-jétől kezdődően alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   2.   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2012. február 9-én.

            a Bizottság részéről

            az elnök

         José Manuel BARROSO

      (1)  HL L 123., 1998.4.24., 1. o.

      (2)  HL L 325., 2007.12.11., 3. o.

      (3)  OECD series on emission scenario documents, 2. szám, Emission Scenario Document for Wood Preservatives (A faanyagvédő szerekre vonatkozó kibocsátási forgatókönyv), 2. rész, 64. o.

      MELLÉKLET
      A 98/8/EK irányelv I. melléklete a következő bejegyzésekkel egészül ki:

                     Sz.

                     Közhasználatú név

                     IUPAC-név Azonosító számok

                     A hatóanyag minimális tisztasága a forgalomba hozott biocid termékben

                     A felvétel napja

                     A 16. cikk (3) bekezdésének való megfelelés határnapja (nem vonatkozik a több hatóanyagot is tartalmazó termékekre, amelyek esetében a 16. cikk (3) bekezdésének való megfelelés határnapja az egyes hatóanyagokra vonatkozó rendelkezésekben meghatározott határnapok közül a legkésőbbi)

                     A felvétel lejárta

                     Terméktípus

                     Különös rendelkezések (1)

                     „50

                     réz-hidroxid

                     réz(II)-hidroxid
                     EK-szám: 243-815-9
                     CAS-szám: 20427-59-2

                     965 g/kg

                     2014. február 1.

                     2016. január 31.

                     2024. január 31.

                     8

                     A termékengedélyezés iránti kérelemnek az 5. cikkel és a VI. melléklettel összhangban történő elbírálása során – amennyiben ez az adott termék esetében releváns – a tagállamok elvégzik azon felhasználási vagy expozíciós körülmények, valamint a környezeti elemeket és népességcsoportokat érintő azon kockázatok értékelését, amelyek nem szerepeltek reprezentatív módon az uniós szintű kockázatértékelésben.
                     A tagállamok kötelesek gondoskodni arról, hogy az engedélyeket a következő feltételekkel adják ki:

                                 1.

                                 a termékek merítéses alkalmazása nem engedélyezhető, kivéve, ha az engedélykérelemhez benyújtott adatok bizonyítják, hogy a termék ilyen jellegű alkalmazása – szükség esetén a megfelelő kockázatcsökkentő intézkedések megtételével – megfelel az 5. cikk és a VI. melléklet követelményeinek;

                                 2.

                                 az ipari felhasználásra engedélyezett termékekre vonatkozóan biztonságos munkafolyamatokat kell meghatározni, és a termékeket megfelelő egyéni védőeszközökkel kell használni, kivéve, ha a termék engedélyezése iránti kérelemben bizonyítható, hogy az ipari felhasználókat érintő kockázatok más módon is elfogadható szintre csökkenthetők;

                                 3.

                                 az engedélyezett termékek címkéin és – ha van – biztonsági adatlapjain fel kell tüntetni, hogy a frissen kezelt faanyagot a kezelést követően fedett helyen vagy folyadékot át nem eresztő, szilárd aljzatú helyen – illetve mindkét feltételnek megfelelő helyen – kell tárolni a talajba vagy vízbe történő közvetlen kibocsátás elkerülése érdekében, valamint hogy a termék alkalmazása során kiszivárgott szerfelesleget újrafelhasználás vagy ártalmatlanítás céljából össze kell gyűjteni;

                                 4.

                                 a termékek nem engedélyezhetők vízközeli vagy víz feletti, kültéri építkezéseken felhasználandó faanyagok kezelésére, kivéve, ha a benyújtott adatok bizonyítják, hogy a termék – szükség esetén a megfelelő kockázatcsökkentő intézkedések megtételével – megfelel az 5. cikk és a VI. melléklet követelményeinek.

                     51

                     réz(II)-oxid

                     réz (II)-oxid
                     EK-szám: 215-269-1
                     CAS-szám: 1317-38-0

                     976 g/kg

                     2014. február 1.

                     2016. január 31.

                     2024. január 31.

                     8

                     A termékengedélyezés iránti kérelemnek az 5. cikkel és a VI. melléklettel összhangban történő elbírálása során – amennyiben ez az adott termék esetében releváns – a tagállamok elvégzik azon felhasználási vagy expozíciós körülmények, valamint a környezeti elemeket és népességcsoportokat érintő azon kockázatok értékelését, amelyek nem szerepeltek reprezentatív módon az uniós szintű kockázatértékelésben.
                     A tagállamok kötelesek gondoskodni arról, hogy az engedélyeket a következő feltételekkel adják ki:

                                 1.

                                 az ipari felhasználásra engedélyezett termékekre vonatkozóan biztonságos munkafolyamatokat kell meghatározni, és a termékeket megfelelő egyéni védőeszközökkel kell használni, kivéve, ha a termék engedélyezése iránti kérelemben bizonyítható, hogy az ipari felhasználókat érintő kockázatok más módon is elfogadható szintre csökkenthetők;

                                 2.

                                 az engedélyezett termékek címkéin és – ha van – biztonsági adatlapjain fel kell tüntetni, hogy a frissen kezelt faanyagot a kezelést követően fedett helyen vagy folyadékot át nem eresztő, szilárd aljzatú helyen – illetve mindkét feltételnek megfelelő helyen – kell tárolni a talajba vagy vízbe történő közvetlen kibocsátás elkerülése érdekében, valamint hogy a termék alkalmazása során kiszivárgott szerfelesleget újrafelhasználás vagy ártalmatlanítás céljából össze kell gyűjteni;

                                 3.

                                 a termékek nem engedélyezhetők a vízközeli vagy víz feletti, kültéri építményekhez felhasznált faanyagok, illetve édesvízzel folyamatosan érintkező faanyagok kezelésére, kivéve, ha a benyújtott adatok bizonyítják, hogy a termék – szükség esetén a megfelelő kockázatcsökkentő intézkedések megtételével – megfelel az 5. cikk és a VI. melléklet követelményeinek.

                     52

                     Bázikus rézkarbonát

                     réz(II)-karbonát – réz(II)-hidroxid (1:1)
                     EK-szám: 235-113-6
                     CAS-szám: 12069-69-1

                     957 g/kg

                     2014. február 1.

                     2016. január 31.

                     2024. január 31.

                     8

                     A termékengedélyezés iránti kérelemnek az 5. cikkel és a VI. melléklettel összhangban történő elbírálása során – amennyiben ez az adott termék esetében releváns – a tagállamok elvégzik azon felhasználási vagy expozíciós körülmények, valamint a környezeti elemeket és népességcsoportokat érintő azon kockázatok értékelését, amelyek nem szerepeltek reprezentatív módon az uniós szintű kockázatértékelésben.
                     A tagállamok kötelesek gondoskodni arról, hogy az engedélyeket a következő feltételekkel adják ki:

                                 1.

                                 a termékek merítéses alkalmazása nem engedélyezhető, kivéve, ha az engedélykérelemhez benyújtott adatok bizonyítják, hogy a termék ilyen jellegű alkalmazása – szükség esetén a megfelelő kockázatcsökkentő intézkedések megtételével – megfelel az 5. cikk és a VI. melléklet követelményeinek;

                                 2.

                                 az ipari felhasználásra engedélyezett termékekre vonatkozóan biztonságos munkafolyamatokat kell meghatározni, és a termékeket megfelelő egyéni védőeszközökkel kell használni, kivéve, ha a termék engedélyezése iránti kérelemben bizonyítható, hogy az ipari felhasználókat érintő kockázatok más módon is elfogadható szintre csökkenthetők;

                                 3.

                                 az engedélyezett termékek címkéin és – ha van – biztonsági adatlapjain fel kell tüntetni, hogy a frissen kezelt faanyagot a kezelést követően fedett helyen vagy folyadékot át nem eresztő, szilárd aljzatú helyen – illetve mindkét feltételnek megfelelő helyen – kell tárolni a talajba vagy vízbe történő közvetlen kibocsátás elkerülése érdekében, valamint hogy a termék alkalmazása során kiszivárgott szerfelesleget újrafelhasználás vagy ártalmatlanítás céljából össze kell gyűjteni;

                                 4.

                                 a termékek nem engedélyezhetők vízközeli vagy víz feletti, kültéri építményekhez felhasznált faanyagok, illetve édesvízzel közvetlenül érintkező faanyagok kezelésére, kivéve, ha a benyújtott adatok bizonyítják, hogy a termék – szükség esetén a megfelelő kockázatcsökkentő intézkedések megtételével – megfelel az 5. cikk és a VI. melléklet követelményeinek.”

         (1)  A VI. mellékletben előírt közös elvek alkalmazásához az értékelő jelentések tartalma és következtetései a Bizottság internetes oldalán olvashatók: http://ec.europa.eu/comm/environment/biocides/index.htm.


title: A Tanács 75/379/EGK irányelve (1975. június 24.) az Állat-egészségügyi Állandó Bizottság eljárásai hatálya tekintetében a 64/432/EGK, a 64/433/EGK, a 71/118/EGK, a 72/461/EGK és a 72/462/EGK irányelv módosításáról (75/379/EGK)

text:
Fontos jogi nyilatkozat

|

31975L0379

Hivatalos Lap L 172 , 03/07/1975 o. 0017 - 0017 finn különkiadás fejezet 3 kötet 6 o. 0090  görög különkiadás: fejezet 03 kötet 13 o. 0032  svéd különkiadás fejezet 3 kötet 6 o. 0090

		A Tanács 75/379/EGK irányelve(1975. június 24.)az Állat-egészségügyi Állandó Bizottság eljárásai hatálya tekintetében a 64/432/EGK, a 64/433/EGK, a 71/118/EGK, a 72/461/EGK és a 72/462/EGK irányelv módosításáról(75/379/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 43. és 100. cikkére,tekintettel a Bizottság javaslatára,tekintettel az Európai Parlament véleményére [1],mivel a 68/361/EGK határozat [2] által létrehozott Állat-egészségügyi Állandó Bizottságazon eljárásokkal összhangban nyilvánít véleményt, amelyek érvényessége 30 hónapra korlátozott volt az időponttól kezdődően, amikor először utalták a véleménykérést az említett bizottsághoz;mivel a bizottsághoz először 1972. december 22-én terjesztettek be ügyet; mivel az eltelt időszak a végső döntés meghozatalához nem elegendő, és mivel a fent említett eljárások érvényességét csak ideiglenesen kell meghosszabbítani,ELFOGADTA EZT AZ IRÁNYELVET:1. cikkA következő cikkekben a "30 hónap" kifejezés helyébe a "102 hónap" kifejezés lép:- a legutóbb a 74/387/EGK tanácsi irányelvvel [3] módosított, a szarvasmarhafélék és a sertések Közösségen belüli kereskedel mét érintő állat-egészségügyi problémákról szóló 1964. június 26-i 64/432/EGK tanácsi irányelv [4] 14. cikke,- a legutóbb a 74/387/EGK irányelvvel módosított, a friss hús Közösségen belüli kereskedelmét érintő egészségügyi problémákról szóló, 1964. június 26-i 64/433/EGK tanácsi irányelv [5] 9b. cikke,- a legutóbb a 74/387/EGK irányelvvel módosított, a friss baromfihús kereskedelmét érintő egészségügyi problémákról szóló, 1971. február 15-i 71/118/EGK tanácsi irányelv [6] 13. cikke,- a legutóbb a 74/387/EGK irányelvvel módosított, a friss hús Közösségen belüli kereskedelmét érintő egészségügyi problémákról szóló, 1972. december 12-i 72/461/EGK tanácsi irányelv [7] 10. cikke,- a legutóbb a 74/387/EGK irányelvvel módosított, a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelv [8] 31. cikke.2. cikkEnnek az irányelvnek a tagállamok a címzettjei.Kelt Luxemburgban, 1975. június 24-én.a Tanács részérőlaz elnökM. A. Clinton[1] HL C 111., 1975.5.20., 26. o.[2] HL L 255., 1968.10.18., 23. o.[3] HL L 202., 1974.7.24., 36. o.[4] HL 121., 1964.7.29., 1977/64. o.[5] HL 121., 1964.7.29., 2012/64. o.[6] HL L 55., 1971.3.8., 23. o.[7] HL L 302., 1972.12.31., 24. o.[8] HL L 302., 1972.12.31., 28. o.--------------------------------------------------


title: A Bizottság 2012/24/EU irányelve ( 2012. október 8. ) a traktorok teljesítményleadó tengelyeire és ezek védőburkolatára vonatkozó tagállami jogszabályok közelítéséről szóló 86/297/EGK tanácsi irányelvnek a műszaki rendelkezései kiigazítása céljából való módosításáról  EGT-vonatkozású szöveg

text:
               9.10.2012

               HU

               Az Európai Unió Hivatalos Lapja

               L 274/24

         A BIZOTTSÁG 2012/24/EU IRÁNYELVE
   (2012. október 8.)
   a traktorok teljesítményleadó tengelyeire és ezek védőburkolatára vonatkozó tagállami jogszabályok közelítéséről szóló 86/297/EGK tanácsi irányelvnek a műszaki rendelkezései kiigazítása céljából való módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági vagy erdészeti traktorok, azok pótkocsijainak és cserélhető vontatott munkagépeinek, beleértve ezek rendszereit is, továbbá alkatrészeinek és önálló műszaki egységeinek típusjóváhagyásáról, valamint a 74/150/EGK irányelv hatályon kívül helyezéséről szóló, 2003. május 26-i 2003/37/EK európai parlamenti és tanácsi irányelvre (1) és különösen annak 19. cikke (1) bekezdésének b) pontjára,
   mivel:

               (1)

               A 86/297/EGK tanácsi irányelv (2) I. mellékletének 4.2. pontja megállapítja az első teljesítményleadó tengelyekre vonatkozó általános rendelkezéseket. Az említett melléklet 2. táblázata rendelkezik az ISO 8759-1:1998 szabványnak az első teljesítményleadó tengellyel felszerelt traktorkategóriákra való alkalmazásáról; a szabvány az első teljesítményleadó tengely helyére vonatkozóan méreteket is előír. A tengely helyére vonatkozó eme követelmények azonban az új tervezési követelmények miatt számos mezőgazdasági és erdészeti traktorral nincsenek összhangban.

               (2)

               A 86/297/EGK irányelvben az első teljesítményleadó tengelyre előírt követelmények csak a biztonsági kérdésekre, azaz a teljesítményleadó tengely helyére, a pajzsra vonatkozó követelményekre és a védett térre vonatkoznak. A 86/297/EGK irányelvnek a teljesítményleadó tengely helyére vonatkozó előírása több, a jelenleg piacon lévő traktorkategóriával és az azokra felszerelt eszközökkel sincs összhangban. A 86/297/EGK irányelv I. mellékletének 2. táblázata eleve kizárja, hogy a T4.1 és a T4.3 kategóriájú traktorok megfeleljenek a tengely helyére vonatkozó követelményeknek.

               (3)

               A T1, T2, T3, T4.2 és T5 kategóriájú traktorok, valamint a T4.1 és a T4.3 kategóriáknak az ISO 8759-1:1998 szabvány 4.2. pontjának követelményei alól jelenleg mentességet élvező típusai nem tudják teljesíteni az említett követelményeket.

               (4)

               Több traktor felszerelhető olyan különleges teljesítményleadó tengellyel, amelyre nem vonatkozik az ISO 8759-1:1998 szabvány.

               (5)

               A T3 kategóriájú traktorok esetében a szabvány csak a benne előírtak szerinti teljesítményleadó tengellyel felszerelt traktorok esetében alkalmazandó. Más járműkategóriák – mint a T2 kategória és egyéb kisebb T1 kategóriájú traktorok – azonban felszerelhetők olyan különleges teljesítményleadó tengelyekkel, amelyekre nem vonatkozik a szabvány. Következésképpen az ISO 8759-1:1998 szabvány követelményei alóli mentességet a T1 és T2 kategóriájú traktorokra is ki kell terjeszteni.

               (6)

               Hasonló jellegű nehézségek fordulnak elő a megfelelő C kategóriák esetében.

               (7)

               Mivel az ISO 8759-1:1998 szabvány előírásai – a 4.2. pont kivételével – valamennyi első teljesítményleadó tengellyel felszerelt T és C kategóriájú traktorra alkalmazandók, a 2. táblázat feleslegessé válik, ezért azt törölni kell.

               (8)

               A 86/297/EGK irányelvet ezért ennek megfelelően módosítani kell.

               (9)

               Az ezen irányelvben foglalt rendelkezések összhangban vannak a 2003/37/EK irányelv 20. cikke (1) bekezdésének értelmében létrehozott bizottság véleményével,

         ELFOGADTA EZT AZ IRÁNYELVET:
   1. cikk
   A 86/297/EGK irányelv I. melléklete az alábbiak szerint módosul:

               1.

               A 4.2. pont helyébe a következő szöveg lép:
               „4.2.   Az első teljesítményleadó tengelyekre vonatkozó előírások
               Az ISO 8759-1:1998 szabvány előírásai – a 4.2. pont kivételével – valamennyi, az említett szabványban előírtak szerinti első teljesítményleadó tengellyel felszerelt T és C kategóriájú traktorra alkalmazandók.”

               2.

               A 2. táblázatot el kell hagyni.

         2. cikk
   (1)   A tagállamok legkésőbb 2013. október 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Az említett rendelkezések szövegét haladéktalanul megküldik a Bizottságnak.
   A szóban forgó rendelkezéseket 2013. november 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2012. október 8-án.

            a Bizottság részéről

            az elnök

         José Manuel BARROSO

      (1)  HL L 171., 2003.7.9., 1. o.

      (2)  HL L 186., 1986.7.8., 19. o.


title: A Bizottság 2006/120/EK irányelve ( 2006. november 27. ) a motorkerékpárok és segédmotoros kerékpárok típusjóváhagyásáról szóló 97/24/EK és 2002/24/EK európai parlamenti és tanácsi irányelvnek a műszaki fejlődéshez történő hozzáigazítás érdekében történő módosításáról szóló 2005/30/EK bizottsági irányelv helyesbítéséről és módosításáról   (EGT vonatkozású szöveg)

text:
               28.11.2006

               HU

               Az Európai Unió Hivatalos Lapja

               L 330/16

      A BIZOTTSÁG 2006/120/EK IRÁNYELVE

   (2006. november 27.)
   a motorkerékpárok és segédmotoros kerékpárok típusjóváhagyásáról szóló 97/24/EK és 2002/24/EK európai parlamenti és tanácsi irányelvnek a műszaki fejlődéshez történő hozzáigazítás érdekében történő módosításáról szóló 2005/30/EK bizottsági irányelv helyesbítéséről és módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a motorkerékpárok és segédmotoros kerékpárok egyes alkatrészeiről és jellemzőiről szóló, 1997. június 17-i 97/24/EK európai parlamenti és tanácsi irányelvre (1) és különösen annak 7. cikkére,
   tekintettel a motorkerékpárok és segédmotoros kerékpárok típusjóváhagyásáról és a 92/61/EGK tanácsi irányelv hatályon kívül helyezéséről szóló, 2002. március 18-i 2002/24/EK európai parlamenti és tanácsi irányelvre (2) és különösen annak 17. cikkére,
   mivel:

               (1)

               A 2005/30/EK irányelv tartalmaz néhány hibát, amelyeket helyesbíteni kell.

               (2)

               Visszamenőleges hatállyal szükséges pontosítani, hogy a 2005/30/EK irányelv 3. cikkének (1) bekezdése a 2005/30/EK irányelvvel módosított 97/24/EK irányelv követelményeinek megfelelő új cserekatalizátorokra vonatkozik.

               (3)

               A 2005/30/EK irányelv I. mellékletében szerkesztési kiigazítások is szükségesek.

               (4)

               Továbbá szükséges új rendelkezés révén pontosítani, hogy a cserekatalizátorok eladása vagy gépjárműre történő felszerelése egy bizonyos átmeneti időszak után tilos, ha azok nem olyan típusúak, amelyekre a 2005/30/EK irányelvvel módosított 97/24/EK irányelvnek megfelelően megadták a típusjóváhagyást.

               (5)

               A 2005/30/EK irányelvet ezért ennek megfelelően módosítani és helyesbíteni kell.

               (6)

               Az ezen irányelvben előírt intézkedések összhangban vannak a műszaki fejlődéshez történő hozzáigazítással foglalkozó bizottság véleményével,

         ELFOGADTA EZT AZ IRÁNYELVET:
   1. cikk
   A 2005/30/EK irányelvet a következőképpen kell helyesbíteni:

               1.

               A 3. cikk (1) bekezdése helyébe a következő szöveg lép:
               „(1)   2006. május 18-tól kezdődő hatállyal az ezzel az irányelvvel módosított 97/24/EK irányelv követelményeinek megfelelő, a 97/24/EK irányelv értelmében típusjóváhagyást kapott járművekbe beszerelendő új cserekatalizátorok tekintetében a tagállamok:

                           a)

                           nem tagadhatják meg az EK-típusjóváhagyás megadását a 2002/24/EK irányelv 4. cikkének (1) bekezdése szerint; illetve

                           b)

                           nem tilthatják meg eladásukat vagy járműre történő felszerelésüket”.

               2.

               Az I. mellékletben a „VI. melléklet 5. szakasza” szövegrész helyébe a „VI. melléklet 4a. szakasza” lép.

         2. cikk
   A 2005/30/EK irányelv 3. cikke a következő (3) bekezdéssel egészül ki:

      „(3)   2009. január 1-jétől kezdődő hatállyal a tagállamok megtagadják a cserekatalizátorok eladását vagy gépjárműre történő felszerelését, ha azok nem olyan típusúak, amelyekre az ezen irányelvvel módosított 97/24/EK irányelvnek megfelelően megadták a típusjóváhagyást.”

   3. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2007. szeptember 30-ig megfeleljenek. A tagállamok haladéktalanul közlik a Bizottsággal e rendelkezések szövegét és megadják a rendelkezések és az ezen irányelv közötti korrelációs táblázatot.
   Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   4. cikk
   Ez az irányelv az Európai Unió Hivatalos Lapjában való kihirdetésének napján lép hatályba.
   5. cikk
   Ennek az irányelvnek a tagállamok a címzettjei.

      Kelt Brüsszelben, 2006. november 27-én.

            a Bizottság részéről

         Günter VERHEUGEN

            alelnök

      (1)  HL L 226., 1997.8.18., 1. o. A legutóbb a 2006/27/EK bizottsági irányelvvel (HL L 66., 2006.3.8., 7. o.) módosított irányelv.

      (2)  HL L 124., 2002.5.9., 1. o. A legutóbb a 2005/30/EK bizottsági irányelvvel (HL L 106., 2005.4.27., 17. o.) módosított irányelv.


title: A Bizottság 2003/124/EK irányelve (2003. december 22.) a 2003/6/EK európai parlamenti és tanácsi irányelvnek a bennfentes információ meghatározása és közzététele, valamint a piaci manipuláció meghatározása tekintetében történő végrehajtásárólEGT vonatkozású szöveg.

text:
Fontos jogi nyilatkozat

|

32003L0124

Hivatalos Lap L 339 , 24/12/2003 o. 0070 - 0072

		A Bizottság 2003/124/EK irányelve(2003. december 22.)a 2003/6/EK európai parlamenti és tanácsi irányelvnek a bennfentes információ meghatározása és közzététele, valamint a piaci manipuláció meghatározása tekintetében történő végrehajtásáról(EGT vonatkozású szöveg)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a bennfentes kereskedelemről és a piaci manipulációról (piaci visszaélés) szóló, 2003. január 28-i 2003/6/EK európai parlamenti és tanácsi irányelvre [1], és különösen annak 1. cikkének második bekezdésére és 6. cikke (10) bekezdésének első, második és harmadik francia bekezdésére,az Európai értékpapír-piaci szabályozók bizottságával (CESR) [2] a technikai tanácsadással kapcsolatban folytatott konzultációt követően,mivel:(1) Az ésszerűen eljáró befektetők befektetési döntéseiket a már rendelkezésükre álló információra, azaz előzetesen rendelkezésre álló információra alapozzák. Ezért azt a kérdést, hogy a befektetési döntés meghozatalakor az ésszerűen eljáró befektető feltehetően figyelembe vett-e egy adott információt, az előzetesen rendelkezésre álló információ alapján kell megítélni. Az ilyen értékelés során figyelembe kell venni az információ várható hatását a kapcsolódó kibocsátói tevékenység teljességének fényében, az információforrás megbízhatóságát és minden más olyan piaci változót, amely várhatóan érinti a kapcsolódó pénzügyi eszközt vagy az ahhoz kapcsolódó származtatott pénzügyi eszközt, az adott körülmények között.(2) Az utólag rendelkezésre álló információ felhasználható annak a feltételezésnek az ellenőrzésére, hogy az előzetesen rendelkezésre álló információ árfolyamérzékeny volt-e, de nem használható fel arra, hogy olyan személy ellen járjanak el, aki a rendelkezésére álló előzetes információból ésszerű következtetéseket vont le.(3) A piaci résztvevők jogbiztonságát fokozni kell azzal, hogy a bennfentes információ meghatározásának két lényegi elemét, nevezetesen az ilyen információ pontos jellegét és annak a pénzügyi eszközök vagy kapcsolódó származtatott pénzügyi eszközök árfolyamára gyakorolt lehetséges hatásának jelentőségét pontosabban kell meghatározni.(4) A befektetők védelme nemcsak azt igényli, hogy a kibocsátók időben tegyék közzé a bennfentes információt, hanem azt is igényli, hogy az ilyen közzététel a lehető leggyorsabb és a lehető legösszehangoltabb legyen a befektetők összes csoportja vonatkozásában mindazon tagállamokban, ahol a kibocsátó kérte vagy jóváhagyták pénzügyi eszközének szabályozott piacra történő bevezetését, annak érdekében, hogy közösségi szinten garantálni lehessen a befektetők ilyen információhoz való azonos hozzáférését, valamint a bennfentes kereskedelem megelőzése érdekében. Evégett a tagállamok hivatalosan kijelölhetik az ilyen közzététel céljára szánt mechanizmusokat.(5) A kibocsátók jogos érdekeinek védelme érdekében szigorúan meghatározott különleges körülmények között engedélyezni kell a bennfentes információ közzétételének késleltetését. Azonban a befektetők védelme megköveteli, hogy ilyen esetekben az információt bizalmasan kezeljék a bennfentes kereskedelem megelőzése érdekében.(6) Annak érdekében, hogy iránymutatást adjanak mind a piaci résztvevőknek, mind az illetékes hatóságoknak, figyelembe kell venni bizonyos jelzéseket az esetlegesen manipulatív magatartás vizsgálata során.(7) Az ezen irányelvben előírt intézkedések összhangban vannak az európai értékpapír-piaci bizottság véleményével,ELFOGADTA EZT AZ IRÁNYELVET:1. cikkBennfentes információ(1) A 2003/6/EK irányelv 1. cikke 1. pontjának alkalmazásában azt az információt kell pontosnak tekinteni, amely létező vagy alappal várhatóan létrejövő körülményekre, vagy olyan eseményre vonatkozik, amely megtörtént vagy alappal várható, hogy meg fog történni, és elég konkrét ahhoz, hogy lehetővé tegye következtetések levonását az ilyen körülményeknek vagy eseménynek pénzügyi eszközök vagy a kapcsolódó származtatott pénzügyi eszközök árfolyamára esetlegesen gyakorolt hatásáról.(2) A 2003/6/EK irányelv 1. cikke 1. pontjának alkalmazásában "az az információ, amelynek nyilvánosságra hozatala valószínűleg jelentős hatást gyakorolna a szóban forgó pénzügyi eszközök vagy a kapcsolódó származtatott pénzügyi eszközök árfolyamára", olyan információ, amelyet az ésszerűen eljáró befektető nagy valószínűséggel felhasználna a befektetési döntése meghozatalához.2. cikkA bennfentes információ közzétételének eszközei és határidői(1) A 2003/6/EK irányelv 6. cikke (1) bekezdésének alkalmazásában a 2001/34/EK európai parlamenti és tanácsi irányelv [3] 102. cikkének (1) bekezdését és 103. cikkét kell alkalmazni.Továbbá, a tagállamok biztosítják, hogy a kibocsátó oly módon tegye közzé a bennfentes információt, amely lehetővé teszi a nyilvánosság számára a gyors hozzáférést és az információ kellő időben történő teljes és korrekt értékelését.Ezen kívül, a tagállamok azt is biztosítják, hogy a kibocsátó ne kösse össze, feltehetően félrevezető módon, a bennfentes információ nyilvánosságra hozatalát tevékenysége reklámozásával.(2) A tagállamok vállalják, hogy a kibocsátó eljárását, - amennyiben valamely körülmény létrejöttekor vagy esemény bekövetkeztekor, bár az még nem vált hivatalossá, arról azonnal tájékoztatta a nyilvánosságot – a 2003/6/EK irányelv 6. cikke (1) bekezdése első albekezdésében foglaltaknak megfelelőnek tekintik.(3) A már közzétett bennfentes információt érintő bármilyen lényeges változást az ilyen változás bekövetkezte után azonnal közzé kell tenni ugyanazon a módon, ahogy az eredeti információ közzétételére sor került.(4) A tagállamok előírják a kibocsátók számára, hogy a tőlük elvárható gondossággal biztosítsák a bennfentes információ közzétételének lehető legnagyobb mértékű időbeli összehangoltságát a befektetők összes csoportja tekintetében mindazon tagállamokban, ahol a kibocsátók pénzügyi eszközeik szabályozott piacra történő bevezetését kérték, vagy azt jóváhagyták.3. cikkA közzététel késleltetéséhez fűződő jogos érdekek és a bizalmas kezelés(1) A 2003/6/EK irányelv 6. cikke (2) bekezdésének alkalmazásában a jogos érdek, különösen a következő, nem kimerítő jelleggel felsorolt körülményekhez kapcsolódhat:a) folyamatban lévő tárgyalások vagy ezekhez kapcsolódó események, amikor a közzététel várhatóan érintené az ilyen tárgyalások kimenetelét vagy szokásos lefolyását. Különösen, amennyiben a kibocsátó pénzügyi helyzete súlyos és közvetlen veszélyben van, bár még nem kell a csődjogi rendelkezéseket alkalmazni, az információ közzététele korlátozott időtartamra késleltethető, amennyiben az ilyen közzététel súlyosan veszélyeztetné a létező és lehetséges részvényesek érdekeit a kibocsátó hosszú távú szanálásának biztosítását célzó tárgyalások lezárásának esetleges veszélyeztetésével;b) valamely kibocsátó ügyvezető testülete által hozott döntések vagy megkötött szerződések, amelyek hatálybalépéséhez a kibocsátó más testületének a jóváhagyása szükséges, és a kibocsátó szervezeti felépítése szerint ezek a testületek elkülönülnek, feltéve, hogy az információnak az ilyen jóváhagyást megelőző közzététele, annak bejelentésével együtt, hogy ez a jóváhagyás még függőben van, veszélyeztetné az információ nyilvánosság által történő korrekt értékelését.(2) A 2003/6/EK irányelv 6. cikke (2) bekezdésének alkalmazásában a tagállamok előírják, hogy a bennfentes információ bizalmas kezelésének biztosítása érdekében a kibocsátó ellenőrizze az ilyen információhoz való hozzáférést, valamint különösen, hogy:a) a kibocsátó hatékony intézkedéseket hozzon annak érdekében, hogy megakadályozza az ilyen információhoz való hozzáférést mindazon személyek számára, akiknek nincs szükségük az ilyen információra a kibocsátónál betöltött funkcióik gyakorlásához;b) a kibocsátó meghozza a szükséges intézkedéseket annak biztosítására, hogy mindazon személyek, akik hozzáférhetnek az ilyen információhoz, elismerjék az ezzel járó törvényi és rendeleti kötelezettségeket, és ismerjék az ilyen információval való visszaéléshez, illetve annak nem megfelelő terjesztéséhez fűződő szankciókat;c) a kibocsátó hozzon intézkedéseket, amelyek lehetővé teszik az azonnali közzétételt, amennyiben a kibocsátó nem tudta biztosítani a vonatkozó bennfentes információ bizalmas kezelését a 2003/6/EK irányelv 6. cikke (3) bekezdése második albekezdésének sérelme nélkül.4. cikkA hamis vagy félrevezető jelzésekhez és az árfolyam-biztosításhoz kapcsolódó manipulatív magatartásA 2003/6/EK irányelv 1. cikke 2. pontja a) alpontjának alkalmazásában – az említett cikk 2. pontjának második albekezdésében foglalt példák sérelme nélkül – a tagállamok biztosítják, hogy az alábbi, a teljesség igénye nélkül felsorolt jelzéseket, amelyeket nem szükségszerűen kell önmagukban piaci manipulációnak tekinteni, figyelembe veszik a piaci résztvevők, illetve az illetékes hatóságok, amikor ügyleteket, illetve vételi vagy eladási megbízásokat vizsgálnak:a) a vételi vagy eladási megbízások, illetve megkötött ügyletek mekkora hányadát képviselik az adott pénzügyi eszközzel folytatott ügyletek napi forgalmának az érintett szabályozott piacon, különösen, ha ezek a megbízások, illetőleg ügyletek a pénzügyi eszköz árfolyamának lényeges megváltozásához vezetnek;b) milyen mértékben vezetnek a lényeges vevői vagy eladói pozícióban lévő személyek által adott vételi vagy eladási megbízások, illetve az általuk végrehajtott ügyletek a szabályozott piacon forgalmazott pénzügyi eszköz vagy kapcsolódó származtatott, vagy annak alapjául szolgáló eszköz lényeges árfolyamváltozásához;c) a megkötött ügyletek nem eredményeznek-e változást a szabályozott piacon forgalmazott pénzügyi eszköz tényleges haszonhúzójának személyébend) milyen mértékben tartalmaznak a vételi vagy eladási megbízások, illetve végrehajtott ügyletek rövid időszakon belül ellenirányú ügylettel lezárt poziciókat, és ezek milyen arányt képviselnek az érintett szabályozott piacon a vonatkozó pénzügyi eszközzel folytatott ügyletek napi forgalmában, illetve, hogy ez kapcsolatba hozható-e a szabályozott piacon forgalmazott pénzügyi eszköz árfolyamának lényeges változásaival;e) a vételi vagy eladási megbízások, illetve végrehajtott ügyletek milyen mértékben koncentrálódnak egy rövid időszakra a napi kereskedésen belül, és milyen mértékben vezetnek ellentétes irányú ármozgáshoz;f) hogy milyen mértékben változtatják meg a végrehajtás előtt visszavont vételi vagy eladási megbízások a szabályozott piacon forgalmazott pénzügyi eszközre vonatkozó legjobb vételi és eladási ajánlati árakat, vagy általánosabban, a piaci résztvevők számára rendelkezésre álló ajánlati könyvben szereplő adatokat;g) milyen mértékben adnak vételi vagy eladási megbízásokat, illetve hajtanak végre ügyleteket abban a konkrét vagy ahhoz közeli időpontban, amikor a referencia-árfolyamokat, elszámolási árakat és becsléseket meghatározzák, és milyen mértékben vezetnek ezek olyan árfolyamváltozásokhoz, amelyek hatással vannak ezekre árfolyamokra és értékelésekre is.5. cikkA fiktív eszközökhöz, vagy a megtévesztés és félrevezetés bármilyen más formájához kapcsolódó manipulatív magatartásokA 2003/6/EK irányelv 1. cikke 2. pontja b) alpontjának alkalmazásához, valamint e cikk (2) bekezdésének második albekezdésében foglalt példák sérelme nélkül, a tagállamok biztosítják, hogy a következő, nem kimerő jelleggel felsorolt jelzéseket, amelyeket önmagukban nem szükségszerűen kell úgy tekinteni, mint amelyek kimerítik a piaci manipuláció fogalmát, figyelembe veszik a piaci résztvevők, illetve az illetékes hatóságok, amikor ügyleteket, illetve vételi vagy eladási megbízásokat vizsgálnak:a) hogy bizonyos személyek által adott vételi vagy eladási megbízásokat, illetve általuk végrehajtott ügyleteket megelőzi-e vagy követi-e hamis vagy félrevezető információk ugyanezen személyek vagy velük kapcsolatban álló személyek által történő terjesztése;b) hogy bizonyos személyek adnak-e vételi vagy eladási megbízást, vagy végrehajtanak-e ügyleteket az előtt vagy az után, hogy ugyanezen személyek vagy a velük kapcsolatban álló személyek téves, elfogult vagy bizonyíthatóan anyagi érdek által befolyásolt kutatási eredményeket vagy befektetési ajánlásokat készítenek vagy terjesztenek.6. cikkA nemzeti jogba történő átültetés(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2004. október 12-ig megfeleljenek. A tagállamok haladéktalanul közlik a Bizottsággal e rendelkezések szövegét, valamint a Bizottság számára megküldenek egy táblázatot az ezen irányelv rendelkezései és az általuk kibocsátott nemzeti rendelkezések közötti megfelelésről.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.7. cikkHatálybalépésEz az irányelv az Európai Unió Hivatalos Lapjában való kihirdetésének napján lép hatályba.8. cikkCímzettekEnnek az irányelvnek a tagállamok a címzettjei.Kelt Brüsszelben, 2003. december 22-én.a Bizottság részérőlFrederik Bolkesteina Bizottság tagja[1] HL L 96., 2003.4.12., 16. o.[2] A CESR-t a 2001/527/EK bizottsági határozat (HL L 191., 2001.7.13., 43. o.) hozta létre.[3] HL L 184., 2001.7.6., 1. o.--------------------------------------------------